Маорилер
Маорилер – полинезиялык эл. Жаңы Зеландиянын жергиликтүү калкы. Саны 565,3 миң киши (2006). Маори жана англис тилдеринде сүйлөшөт. Динге ишенгендери – протестанттар (англикандар, пресвитериандар, баптист) жана католиктер. Маорилердин ата-теги 13-кылымда Чыгыш Полинезиядан Жаңы Зеландия аралына келип, жергиликтүү эл менен аралашып кеткен. 19-кылымдын 1-жарымында маорилердин жерин Улуу Британия басып алган. 19-кылымдын аягынан маорилер англис-жаңы зеландиялыктар менен ассимиляцияланып, алардын таасири менен европалык жашоо образын өздөштүргөн. Негизги кесиби – дыйканчылык, аңчылык, балык кармоочулук. Кол өнөрчүлүк өнүккөн. Учурда маорилердин көпчүлүгү айыл чарба жана өнөр жайда иштешет. Интеллигенциясы калыптанган. 
 Дүйнө элдери

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7